《水调歌头 送漱泉归淮南，并为泊琴、芾卿问》
清代·冯煦

朔雁下平楚，江上峭帆开。劳劳南北何事，茸帽暗尘霾。

几点疏南倦鸟，一抹乱山斜照，分手石城隈。今夜扬州月，横笛弄潮来。

前游地，归不得，重徘徊。西窗暗雨乍歇，银烛渐成灰。

为问潘郎凄紧，更念刘郎萧瑟，相见且衔杯。岁晚莫回首，残客尚天涯。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰南院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。